
      ข่าวองค์การบริหารส่วนตำบลมะม่วงสองต้น
                      หมู่ที่ ๖  ตำบลมะม่วงสองต้น อำเภอเมือง จังหวัดนครศรีธรรมราช ๘๐๐๐๐ Tel. ๐๗๕-๓๑๐๕๕๐
              WWW.MAMUNGSONGTON.GO.TH


ด้วยได้รับแจ้งจากสำนักงานขนส่งจังหวัดนครศรีธรรมราช ได้จัดทำโครงการออก
หน่วยเคลื่อนที่รถโมบายให้บริการประชาชนในการรับชำระภาษีประจำปี ณ องค์การบริหารส่วนตำบลมะม่วงสองต้น อำเภอเมือง จังหวัดนครศรีธรรมราช ในวันที่ ๑๘ ธันวาคม ๒๕๕๓ ตั้งแต่เวลา ๐๘.๓๐ น. – ๑๖.๓๐ น. เพื่อเป็นการอำนวยความสะดวก และลดภาระค่าใช้จ่ายในการเดินทางของประชาชน
รายละเอียดเอกสารที่ต้องใช้ประกอบการชำระภาษี
๑. ใบคู่มือจดทะเบียนรถ หรือสำเนาใบคู่มือจดทะเบียนรถ (ถ้ามี)
๒. หลักฐานการทำประกันภัยตามพระราชบัญญัติคุ้มครองผู้ประสบภัยจากรถ 
พ.ศ. ๒๕๓๕ (พ.ร.บ.)
๓. ใบรับรองการตรวจสภาพรถจากสถานตรวจสภาพรถเอกชน (ต.ร.อ.) กรณี
รถยนต์ที่มีอายุการใช้งานเกิน ๗ ปี และรถจักรยานยนต์ที่มีอายุการใช้งานเกิน ๕ ปี
อนึ่ง สำหรับรถที่เช่าซื้อกับบริษัทเงินทุน (ไฟแนนท์) เจ้าของรถสามารถต่อทะเบียน
รถได้โดยไม่ต้องใช้ใบคู่มือจดทะเบียนรถ และสามารถต่อทะเบียนรถได้ทุกแห่งทั่วประเทศ ไม่ว่ารถจะจดทะเบียนจังหวัดใด ทั้งนี้ หากค้างชำระภาษีติดต่อกันครบ ๓ ปี ทะเบียนรถจะถูกระงับโดยผลของกฎหมายทันที  และหากมีการนำรถที่ค้างชำระภาษีไปใช้ต้องระวางโทษปรับไม่เกิน  ๑๐,๐๐๐ บาท
ขอทราบรายละเอียดได้ทางโทรศัพท์ ๐๗๕-๓๗๘๕๘๘ ในวันและเวลาราชการ

